kardosdrur/scandi-wiki huggingface dataset:
Alfred Ilg

Alfred Heinrich Ilg (født 30. marts 1854 i Frauenfeld, Thurgau, død 7. januar 1916 i Zürich) var en  schweizisk ingeniør. 

Ilgens kom 1878 til Abessinien og kom i forbindelse med negus Menelik, hvis tillid han vandt. Han udførte en række vigtige ingeniørarbejder, navnlig ved vej- og brobygning, for den abessiniske regering og udrettede på forskellige måder et ikke ringe civilisatorisk arbejde i Abessinien, ligesom Menelik benyttede ham til vigtige politiske missioner. Negus belønnede hans fortjenester ved at give ham titelen Ras og gøre ham til en af sit riges højeste dignitarer.

Kilder  
 
  

 

Ingeniører fra Schweiz
Thomas Korsgaard

Thomas Korsgaard (født 28. februar 1995 i Viborg) er en dansk forfatter. Han debuterede i 2017 med romanen Hvis der skulle komme et menneske forbi, en bog, der er delvist inspireret af hans egen opvækst. Den blev efterfulgt af En dag vil vi grine af det i 2018, og i 2021 udkom den tredje og sidste bog i trilogien om hovedpersonen Tue, Man skulle nok have været der, som blev belønnet med De gyldne laurbær. 

I 2019 udgav han novellesamlingen Tyverier, i 2020 børnebogen Minimund, skrevet i samarbejde med Frida Brygmann. Hans første to romaner er tilsammen solgt i over 100.000 eksemplarer.

I 2023 er de første bøger i forfatterskabet blevet udgivet i både Sverige og Norge, hvor det er ligeledes er blevet modtaget godt af både læsere og anmeldere. “Boka er et sant mesterverk,” skrev eksempelvis norske Dagbladet om den første bog og gav den seks stjerner.

Biografi 
Korsgaards debutroman Hvis der skulle komme et menneske forbi roterer om hovedpersonen, Tue, som er modelleret over Korsgaard selv. Romanen foregår i Nørre Ørum, som er den samme landsby som den han selv er vokset op i. Romanen blev vel modtaget af anmeldere og rost af blandt andre Suzanne Brøgger og daværende statsminister Lars Løkke Rasmussen.

I 2018 kom opfølgeren En dag vil vi grine af det som ligesom forgængeren fik en flot modtagelse. Bogen blev nomineret til Læsernes Bog pris. og Edvard P. prisen

I 2019 debuterede Korsgaard som novelleforfatter med samlingen Tyverier, der på få uger blev trykt i flere oplag og en anmelder kaldte den hans hidtil bedste bog. Den er solgt til udgivelse i flere lande.

Korsgaard har kortvarigt studeret Nordisk sprog og litteratur ved Aarhus Universitet, men færdiggjorde ikke uddannelsen. Før sin debut arbejdede han i Politikens Boghal, som handicapmedarbejder og telefonsælger.

I 2020 udkom børnebogen Minimund, som Korsgaard var medforfatter på i samarbejde med Frida Brygmann, og i maj 2021 udkom romanen Man skulle nok have været der, den tredje og sidste roman i serien om hovedpersonen Tue.

Korsgaard modtog i februar 2022 De Gyldne Laurbær for sin roman Man skulle nok have været der.

Udgivelser 
 2017 – Hvis der skulle komme et menneske forbi (roman)
 2017 – Splitterravende (dramatik)
 2018 - En dag vil vi grine af det (roman)
 2019 - Tyverier (novellesamling)
 2020 – Minimund (børnebog, med Frida Brygmann)
 2021 – Man skulle nok have været der (roman)
 2021 – Tyggegummidamen og andre historier (børnebog, med Frida Brygmann)
 2021 – Trilogien om Tue (samlet udgave af romanerne Hvis der skulle komme et menneske forbi, En dag vil vi grine af det og Man skulle nok have været der)
 2023 – Bien fra Malta (børnebog, med Frida Brygmann)

Priser og hæder 
 Modtager af arbejdslegat fra Statens Kunstfond.
 KGL Dansk på Det Kongelige Teater i efteråret 2016.
 Modtager af Otto B. Lindhardt-prisen 2021.
 Modtager af De Gyldne Laurbær 2021 for romanen Man skulle nok have været der.

Henvisninger 

Dansksprogede forfattere fra Danmark
Romanforfattere fra Danmark
Modtagere af Boghandlernes gyldne Laurbær
Personer i Kraks Blå Bog
Gustav von Hugo

Gustav von Hugo (født 23. november 1764 i Lörrach, død 15. september 1844 i Göttingen) var en tysk retslærd.

Von Hugo blev Dr. juris 1788, samme år ekstraordinær professor i Göttingen og 1792 ordentlig professor sammesteds. Ved læsning af Montesquieu og under personlig påvirkning af Pütter og Spittler fik von Hugo blikket åbent for det uhistoriske i den herskende retslæres historiske opfattelse og fremstilling; medens han vejer og finder de ældre heroer som Heineccius for lette, fremgår hans videnskabelige ideal klart af hans oversættelse af Gibbons historiske oversigt over romerretten (1789). Von Hugo var iagttagelsernes mand. Erkendelsesteoretisk byggede han på Kant, hvem han fuldt ud havde forstået; om von Hugos Lehrbuch des Naturrechts, als einer Philosophie des positiven Rechts (1798) udtalte Jakob Friedrich Fries, at den var mere konsekvent Kantsk end Kant selv. 

Von Hugo indleder den historisk-empiriske retning indenfor den tyske retsvidenskab; overfor naturretten og dennes deduktive metode sætter han studiet af den positive ret og dennes kilder, han gør banen fri for "den historiske skole", men stiftelsen og ledelsen af denne skyldes Savigny. Ved sit videnskabelige grundsyn og sin lærervirksomhed har on Hugo sin historiske betydning, mindre ved sine skrifter, som i alt væsentligt er kompendier eller grundrids til undervisningsbrug, præcise, nøjagtige, men uden form eller kunst. I Göttingische Gelehrte Anzeigen og i sit eget Civilistisches Magazin (1791—1837) holdt von Hugo en ofte skarp, men altid retfærdig hærmønstring over den fremkomne civilistiske litteratur. 

Ved siden heraf udsendte han en lang række lærebøger, oprindelig korte pg knappe, i de senere oplag af betydeligere størrelse, således Institutionen des heutigen Römischen Rechts (1789, 7. udgave 1826), Lehrbuch der Rechtsgeschichte bis auf unsre Zeiten (1790, 11. udgave 1832), Lehrbuch der juristischen Encyklopädie (1792, 8. udgave 1810), Lehrbuch der civilistischen Litterair Geschichte; (1812, 3. udgave 1830), der samlede udgør en Lehrbuch eines civilistischen Cursus i 6 bind. 

Endelig bør nævnes von Hugos kildekritiske arbejder, hans udgave af Ulpians Fragmenta (1788, 4. udgave 1822), af Paulus' Sententiæ (1795) og Ius civile Anteiustinianeum (I—II 1815). Von Hugo er en af de markanteste og skarpest skårne skikkelser i tysk retsvidenskabs historie, en karakterfuld, redelig, kraftig og streng personlighed, der både i liv og handling søgte at nå det Kantske pligtideal. I det af Otto og Else Kern 1908 udgivne Carl Otfried Müller. Lebensbild in Briefen giver den fremragende filolog karakteristiske bidrag til et billede af sin berømte svigerfader.

Kilder 

  

Jurister fra Tyskland
Professorer fra Tyskland
Ansatte ved Göttingens Universitet
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Gausel Station

Gausel Station (Gausel holdeplass) er en jernbanestation på Jærbanen, en del af Sørlandsbanen, der ligger i bydelen Gausel i Stavanger i Norge. Stationen består af to spor med en øperron imellem med adgang via en kort gangtunnel. Der er bus til og fra erhvervsområdet i Forus i myldretiden.

Den nuværende station er den anden i Gausel. Den første åbnede som trinbræt 1. november 1904 og blev opgraderet til holdeplads 14. juni 1920. Den blev gjort ubemandet 1. juni 1957, og i 1966 blev den nedlagt. Den nuværende station blev etableret en halv kilometer derfra i forbindelse med, at der blev anlagt dobbeltspor mellem Stavanger og Sandnes. Den åbnede 13. december 2009. For at lette adgangen til stationen blev der bygget en ny rundkørsel på den nuværende Fylkesvei 44.

Eksterne henvisninger 

Stationer på Jærbanen
Etableret i 2009
Hellvik Station

Hellvik Station (Hellvik stasjon) er en jernbanestation på Jærbanen, en del af Sørlandsbanen, der ligger i bygden Hellvik i Eigersund kommune i Norge. Den består af to spor med to perroner, en tidligere stationsbygning af træ og en lille parkeringsplads. Perronernes højde er tilpasset lokaltogene NSB type 72.

Stationen åbnede som holdeplads sammen med Jærbanen 1. marts 1878. Oprindeligt hed den Helvig, men den skiftede navn til Helvik omkring 1882, til Helvig igen omkring 1894, til Helvik nok en gang omkring 1907 og endeligt til Hellvik i april 1921. Omkring 1918 blev den opgraderet til station. Den blev fjernstyret 7. juli 1964, og 1. maj 1965 blev den gjort ubemandet.

En del af banen mellem Hellvik og Egersund blev omlagt i 1948. Den gamle tracé benyttes i dag som vandrestien Hellvik folkesti, der går fra Hellvik bedehus via den nedlagte Maurholen Station til Egersund.

Eksterne henvisninger 

Stationer på Jærbanen
Etableret i 1878
Stationer på Sørlandsbanen
Hillevåg Station

Hillevåg Station (Hillevåg stoppested) var en jernbanestation på Jærbanen, en del af Sørlandsbanen, der lå i bydelen Hillevåg i Stavanger i Norge. Den bestod af et spor og en perron med et læskur.

Stationen blev oprettet som trinbræt omkring 1880. Oprindeligt hed den Hillevaag, men stavemåden blev ændret til Hillevåg i april 1921. Den blev opgraderet til holdeplads i maj 1910 men mistede bemandingen omkring 1934. Den blev nedlagt i forbindelse med etableringen af dobbeltspor mellem Sandnes Stavanger og erstattet af den nye Paradis Station i 2009.

Eksterne henvisninger 

Stationer på Jærbanen
Nedlagte jernbanestationer i Norge
Etableret i 1880
Ophørt i 2009
Tidslinje for Sichuan

Det følgende er en kortfattet tidslinje for Sichuan. Se i øvrigt hovedartiklen om Sichuans historie.

 960: Det nordlige Songsynasti udsteder papirpenge i Chengdu – for første gang i verden. 
 1279: Det sydlige Song bliver erobret af mongolerne. Sichuan bliver en del af Yuandynastiets Kina. 
 1368: Yuandynastiet fordrives fra Kina, og Mingdynastiet etableres. 
 1621: Sichuan bliver centrum i det kortlivede kongerige Daliang. 
 1644: Manchuerne erobrer Kina og etablerer Qingdynastiet. 
 1672-1749: Sichuan bliver en del af provinsen Shenzuan (i dag = Shanxi, Shaanxi og Sichuan tilsammen). 
 Tidligt i det 19. århundrede: Usædvanlig befolkningstilvækst på grund af tilvandring fra andre provinser. 
 1851-1864: Taiping-oprøret indledes i det sydlige Kina. Taiping indtager Nanjing i 1853 og de vestlige regioner snart efter. 
 1891: Chongqing åbnes som den første kinesiske indlandshavn for udlandshandel. 
 1895-1897: Grundlæggelsen i Chengdu af Sichuans Kinesisk-Vestlige Skole, senere Sichuan universitet.
 1911: Den kinesiske revolution. 
 1912-1934: Sichuan under herredømme af lokale krigsherrer. Området splittes. 
 1929: Chongqing ophøjes til rang af regeringsby. Chongqing universitet grundlægges. 
 1930: Den sino-tibetanske krig er et fejlslagent forsøg fra Kinas side på at erobre det østlige Tibet. 
 1934-1935: Den lange march: Den kommunistiske hær passerer gennem det sydlige og vestlige Sichuan. 
 1935: Kuo-min-tang sikrer sig kontrollen med Sichuan. 
 1937-1945: Chongqing er Kuo-min-tangs hovedstad. 
 1939: Kou-min-tangs styrker erobrer det østlige Tibet, der bliver til provinsen Xikang. 
 1949: Kommunisterne sejrer i borgerkrigen. Folkerepublikken Kina etableres. 
 1949-1954: Kommunistiske styrker erobrer Chengdu fra Kuo-min-tang. 
 1950: Sichuan bliver en del af Kinas Sydvestkinesiske Region 
 1954: Chongqing synker ned og bliver en provinsby. 
 1955: Provinsen Xikang integreres i Sichuan 
 1965: Tibetanske Autonome Region bliver oprettet, og Xikang integreres deri.

Sichuan
Kinas historie
Sophie af Slesvig-Holsten-Gottorp

Sophie af Slesvig-Holsten-Gottorp (1. juni 1569 – 14. november 1634) var datter af Hertug Adolf af Slesvig-Holsten-Gottorp og Christine af Hessen. Hun blev gift med Hertug Johan 7. af Mecklenburg og var regent i Hertugdømmet Mecklenburg-Schwerin fra 1603 til 1608.

Biografi 
Sophie blev født den 1. juni 1569 på Gottorp Slot i Hertugdømmet Slesvig som andet barn og ældste datter af Hertug Adolf af Slesvig-Holsten-Gottorp og Christine af Hessen. Hun blev gift den 17. februar 1588 i Reinbek med Hertug Johan 7. af Meklenburg-Schwerin. Efter dennes selvmord i 1592 var hun i en periode regent i Hertugdømmet Mecklenburg-Schwerin, indtil hendes ældste søn Adolf Frederik blev myndig i 1608. Hun var en dygtig regent, der synes at have stået i venskabeligt forhold til Christian 4.. Hun døde den 14. november 1634 i Schwerin i Mecklenburg.

Børn 
Anna fik fem børn under ægteskabet med Johan, blandt dem:
 Adolf Frederik 1. af Mecklenburg-Schwerin (1588–1658)
 Johan Albert 2. af Mecklenburg-Güstrow (1590–1636)
 Anne Sophie (1591–1648)

Referencer

Litteratur

Eksterne henvisninger 

Huset Holsten-Gottorp
Huset Oldenburg
Monte Matto

Monte Matto er et 3.097 meter højt bjerg i De maritime Alper, i provinsen Cuneo, Piemonte, i det nordvestlige Italien der adskiller dalene Meris og Gesso della Valletta.

Bjergets top, som består af en højderyg med fire nogenlunde lige høje toppe, kan ses fra det meste af Cuneosletten. Ryggen er del i to forskellige klippeformationer, den ene dannet af granitoid gnejs, den anden er dannet af gnejs og forskellige slags migmatit.

Bjerget er en del af naturparken Parco Naturale delli Marittime. Faunaen omfatter blandt andet includes murmeldyr, gemser og i de højere områder alpestenbuk.

William Coolidge, Christian og Ulrich Almer var de første der besteg toppen 14. august 1879.

Eksterne kilder og henvisninger 

 Image gallery of Monte Matto

De maritime Alper
Bjerge i Italien
Piemonte
Løgismose

Løgismose kan henvise til

 Løgismose (sædegård)
 Løgismose (virksomhed)
Sery Toualy

Sery Toualy (født 1986) er en ivoriansk håndboldspiller. Hun spiller på Elfenbenskystens håndboldlandshold, og deltog under VM 2011 i Brasilien.

Kilder 

Håndboldspillere fra Elfenbenskysten
Cedric McMillan

Cedric McMillan (født 17. august 1977 død 12. April 2022) var en amerikansk professional bodybuilder ved IFBB og instruktør ved den amerikanske hær.

I 2017 vandt Cedric førstepladsen i den anerkendte bodybuilderkonkurrence Arnold Classic, der bliver afholdt af den tidligere Mr. Olympia vinder Arnold Scwarzenegger.

Kilder og eksterne henvisninger 

Bodybuildere fra USA
Personer fra New Jersey
Mireya González

Mireya González Álvarez (født d. 18. juli 1991 i León) er en spansk håndboldspiller som spiller for SCM Râmnicu Vâlcea i Rumænien og Spaniens håndboldlandshold.

Meritter 
 EHF Champions League:
 Vinder: 2018

Referencer

Eksterne henvisninger 

Håndboldspillere fra Spanien
Håndboldspillere fra SCM Râmnicu Vâlcea
Ainhoa Hernández

Ainhoa Hernández (født d. 27. April 1994 i Barakaldo) er en spansk kvindelig håndboldspiller som spiller for BM Zuazo og Spaniens kvindehåndboldlandshold.

Hun deltog under VM i håndbold 2015 i Danmark.

Kilder 

Håndboldspillere fra Spanien
Morten Vammen

Morten Vammen er en dansk dokumentarist, musiker, podcaster og forfatter. Han er især kendt for sit indblik i det københavnske natteliv, hvilket også er omdrejningspunktet for mange af hans værker. Han driver netmagasinet www.blazar.dk og Sofarave Records, udover at producere soundtracks, artikler, podcasts og rådgivning.

Film 
 Tvangsritualer (1993) Musik
 Roskilde (2008) Co-instruktør

Egne film 
 Øjet i Natten (2007)
 Natteliv For Begyndere (2007)
 Nattelivets Historie (2007)
 De grænseløse - kliker, Klaner og Karakterer (2009)
 Vinderne - Erik Damgaard - Nørdernes Hævn (2008)
 Vinderne - Jean Eric Von Baden - Festkongen (2008)
 Vinderne - Erik Brandt - Den Sidste Swinger (2008)
 Vinderne - Cathrine Danneskjold-Samsøe - Ikonet Taler Ud (2008)
 Vinderne - Mickey Beyer-Clausen - Buddhisme I Hamptons (2008)
 Paranoide Er Altid Et Skridt Foran - serie på 5 afsnit (2010)
 State of the Art (2011) 
 Modeugen (2014) 
 Rolexkopi - Hold din kæft (2015) 
 Island (2016) 
 Panama promos (2017) 
Hold din Kæft - Rolexkopi video (2017)
Homegirl (2018)
The Hakky trilogy (2021-2022)

Bøger 
 
 Vammen, Morten (2023) Tilt, Forlaget BOD.

Musik 
 
 AUM: Morph. (Decay Records, 1994) 
Morten Vammen: Perfumes vol.1 - soundtrack tools (2020)
Morten Vammen: The Aum archives vol 2
Morten Vammen: Perfumes & artifacts vol. 3
Morten Vammen: Rave Museum vol.4
Morten Vammen: Appendix / Vol. 5
Morten Vammen: Lockdown EP

Diverse artikler 
 www.blazar.dk
 Nordic Man

Radio 
 Mortens Aften - Radio24syv (2011-2012)
 Heartbeats (2017)
Originalerne (Podimo 2019)
Rants (Podimo 2019) 
Manual (Podimo 2019)
Vi Ejer Natten (Ekstra Bladet 2023)

Noter

Eksterne henvisninger  

 

 websted

Filminstruktører fra Danmark
Michael Lodberg Olsen

Michael Lodberg Olsen er en dansk social iværksætter og foredragsholder kendt for sine mange projekter til fordel for gadens minoriteter.

Michael Lodberg Olsen vandt i 2014 prisen som Årets Frivillige Københavner.

Projekter 
 Fixelancen - Danmarks første Fixerum/sundhedsrum
 Sexelancen - Danmarks første sexrum/sundhedsrum for gadens sexarbejdere
 Cafe DUGNAD - et sundhedsrum for stofbrugere på Vesterbro
 Antidote Danmark - en førstehjælps-organisationen for stofbrugere
 ILLEGAL! Magasin - et gademagasin om stoffer
 Stradâ - et gademagasin for minoriteter

Kilder 
http://illegalmagasin.dk/

http://www.antidote.dk/ 

http://www.kk.dk/institution/fixelancen 

https://sexelance.dk/pages/om-os 

http://stradamag.dk/ 

https://www.vesterbrobladet.dk/det-frivillige-og-sociale-hjerte/

Eksterne henvisninger 
http://michaellodberg.dk/

Iværksættere fra Danmark
MGP 2018

MGP 2018 var  den 18. årlige MGP-sangkonkurrence for håbefulde sangere i alderen 8 til 15 år, der blev afholdt den 17. februar 2018 i Gigantium i Aalborg. Værterne var Mette Lindberg og Kristian Gintberg.

Mille vandt konkurrencen med sangen "Til Næste År" med 42% procent af seernes stemmer.

Deltagerne blev afsløret den 19. januar 2018.

Deltagere

Superfinale 
I superfinalen skal de tre mest populære fra første runde synge igen, og seerne stemme endnu engang, hvorved den endelige vinder bliver fundet og får en pokal.

Noter 

2018
Begivenheder i 2018
All England Open 2017

All England Open Badminton Championships 2017 var en badmintonturnering, der blev spillet i Barclaycard Arena i Birmingham, Storbritannien i perioden 7. - 12. marts 2016. Det var den 107. udgave af All England-mesterskaberne.

Herresingletitlen blev for fjerde gang i turneringens historie vundet af Malaysias Lee Chong Wei, der i finalen klart besejrede  kineseren Shi Yuqi med 21-12, 21-10. Til gengæld blev Tai Tzu-ying den første taiwanesiske vinder af en All England-titel nogensinde, der hun vandt damesingletitlen ved at vinde over Ratchanok Intanon fra Thailand i finalen med 21-16, 22-20.

I herredoublerækken sejrede indoneserne Marcus Fernaldi Gideon og Kevin Sanjaya Sukamuljo efter finalesejr på 21-19, 21-14 over Li Junhui og Liu Yuchen fra Folkerepublikken Kina. I damedouble havde Christinna Pedersen og Kamilla Rytter Juhl chancen for at blive de første danske vindere af titlen siden 1967, men parret tabte i finalen til sydkoreanerne Chang Ye-Na og Lee So-Hee med 18-21, 13-21. Endelig blev det kinesisk sejr i mixed double, hvor Lu Kai og Huang Yaqiong sikrede sig titlen ved at finalebesejrede Chan Peng Soon og Goh Liu Ying fra Malaysia med 18-21, 21-19, 21-16.

Præmier 

Den samlede præmiesum for All England Open 2017 androg $ 600.000, hvilket var en stigning på $ 50.000 i forhold til det foregående år.

Resultater

Herresingle 

I hovedturneringen deltog 32 spillere, hvoraf 28 havde kvalificeret sig til turneringen i kraft af deres verdensranglisteplacering, mens de sidste fire spillere havde spillet sig igennem kvalifikationsturneringen.

Damesingle 

I hovedturneringen deltog 32 spillere, hvoraf 28 havde kvalificeret sig til turneringen i kraft af deres verdensranglisteplacering, mens de sidste fire spillere havde spillet sig igennem kvalifikationsturneringen.

Herredouble

Damedouble

Mixed double

Eksterne henvisninger 
 All England Open Badminton Championships 
 Tournament Software - All England Open 2017

Noter 

Open 2017
Badminton i 2017
Marina Golbahari

Marina Golbahari (født 10. marts 1989) er en afghansk skuespiller, som er bedst kendt for sin rolle som hovedpersonen i filmen Osama fra 2003, hvor hun spiller en pige, der var nødt til at klæde sig og leve som en dreng for at støtte hendes familie i løbet af Taliban åren.

Filmografi 
 Osama – 2003

Kilde

Eksterne henvisninger 
 

Personer fra Kabul
Skuespillere fra Afghanistan
Fredericia Byorkester

Fredericia Byorkester er et amatørsymfoniorkester med basis i Fredericia.

Orkestret er dannet i 1979-80 på initiativ af Fredericia Musikforening, og kaldte sig frem til 2000 Fredericia Musikforenings Orkester. Det har haft mindst 2 forgængere. I årene efter 1920 fandtes et større ensemble ved navn Fredericia Filharmoniske Orkester og fra 1946 og ca. 10 år frem et andet orkester ved navn Fredericia Byorkester. Det vides ikke om disse to ensembler har nogen forbindelse til det nuværende byorkester.

Fredericia Byorkester har ca. 30 faste medlemmer som øver i Tøjhuset i Fredericia. Ved koncerter spilles med fuld besætning 50-56 musikere med både professionelle og amatører som assistenter. De dygtigste elever fra musikskolen deltager også i orkestret. Orkesteret spiller to årlige koncerter med professionelle solister, en forårskoncert på Fredericia Teater og en efterårskoncert i Tøjhuset i Fredericia. 

Orkestrets repertoire strækker sig fra klassiske standard-værker af Beethoven, Mozart og Bach til Franz Lehar, filmmusikken til Ringenes Herre og enkelte helt nye værker. Fra 1993-2004 var trompetisten Henrik Rønnow den faste dirigent, og fra 2006 har Anne Cathrine Kielland Lund stået i spidsen.

Kilder 
Orkestrets netsted 
Om Fredericia Byorkester 1946  
Om Fredericia Filharmoniske Orkester i 1920'erne 

Amatørsymfoniorkestre fra Danmark
Frederikssund Symfoniorkester

Frederikssund Symfoniorkester er et amatørsymfoniorkester med basis i Frederikssund.

Orkestret er antageligt grundlagt i 2010, som opfølgning på et 3-årigt projekt "Musik over broen", der skulle samle den ny storkommunes udøvere af klassisk musik. Orkestret rummer amatørmusikere fra området, dygtige musikskoleelever og professionelle assistenter på visse poster. I øjeblikket ledes det af Syssen Kappel og Bo Davidsen. Repertoiret omfatter klassiske standardværker af moderat sværhedsgrad og mindre stykker af nyere dato.

Kilde 
Orkestrets netsted 

Amatørsymfoniorkestre fra Danmark
Hopsin

Marcus Jamal Hopson (født 18. juli 1985), bedre kendt som Hopsin, er en amerikansk rapper, producer og skuespiller fra Panorama City, Los Angeles, Californien.

Tidlige liv 
Marcus Hopson blev født den 18. juli 1985 og opvoksede i Panorama Citys kvarter i Los Angeles. Han gik på James Monroe High School, hvor han blev placeret i special klasse. Hopsin har været en ivrig skateboarder siden en alder af tolv, som mange af hans musikvideoer har ham skateboarding.

Filmografi

Film

TV

Computerspil

Noter

Eksterne henvisninger 
 

Rappere fra USA
Skuespillere fra USA
Musikproducere fra USA
Jåttå Station

Jåttå Station (Jåttå holdeplass) var en midlertidig jernbanestation på Jærbanen, en del af Sørlandsbanen, der lå i bydelen Jåtten i Stavanger i Norge.

Stationen åbnede 1. maj 2004 og blev benyttet i forbindelse med fodboldkampe og andre arrangementer på Viking Stadion for at varetage trafikken til og fra Stavanger og Sandnes. I 2007 begyndte en del af lokaltogene at stoppe fast ved stationen i forbindelse med, at Jåttå videregående skole åbnede i efteråret 2007. Stationen blev taget ud af brug i november 2007 i forbindelse med etableringen af dobbeltspor mellem Stavanger og Sandnes. 6. januar 2008 blev den erstattet af den nye permanente Jåttåvågen Station 200 m længere mod syd.

Noter 

Stationer på Jærbanen
Nedlagte jernbanestationer i Norge
Etableret i 2004
Ophørt i 2007
Jåttåvågen Station

Jåttåvågen Station (Jåttåvågen holdeplass) er en jernbanestation på Jærbanen, en del af Sørlandsbanen, der ligger bydelen Jåtten i Stavanger i Norge. Stationen består af to spor med hver sin sideliggende perron. Den ligger ved Viking Stadion og tæt på skole og forretninger.

Stationen åbnede 6. januar 2008. Det var den første del, der blev taget i brug i forbindelse med etableringen af dobbeltspor mellem Stavanger og Sandnes, der stod færdig året efter. Stationen erstattede den midlertidige Jåttå Station, der lå 200 m længere mod nord. Jåttå Station var åbnet i 2004 til brug i forbindelse med fodboldkampe og andre arrangementer på Viking stadion men blev taget ud af brug i november 2007 på grund af arbejdet med dobbeltsporet og den nye Jåttåvågen Station.

Eksterne henvisninger 

Stationer på Jærbanen
Stationer på Sørlandsbanen
Etableret i 2008